‘મેં કહ્યું ને કે લોકોનો મશીનો ઉપરનો આધાર વધતો ગયો હતો. દુનિયા નાની થતી ગઈ એમ બધાના ટ્રાન્ઝેક્શન ડિજિટલ થતા ગયા અને બધો વ્યવહાર ઇન્ટરનેટ ઉપર જ થતો ગયો. એટલે જે તે વ્યક્તિની ડિજિટલ ફૂટપ્રિન્ટને આધારે તે બેનરબોર્ડ પાસે દરેક વ્યક્તિનો ડેટા રહેતો કે કોને શું ગમે છે? એટલે જાણે એવું થાય કે આ રોબોન જાહેર રસ્તા ઉપર એ બોર્ડને જૂએ તો તેને હાઈટ વધારવા માટેની દવાની જાહેરાત દેખાય અને એ જ સમયે ઝેવને એના વાળ મજબૂત કરવા માટેના તેલની જાહેરાત દેખાય. એને સ્માર્ટ એડર્વટાઇઝિંગ કહેવાતું.’